Tartu Pauluse koguduses kogunes mitu põlvkonda, et pidada jumalateenistust ja ühises osaduses õnnistust paluda ning oma pere lapsed rühmadesse kirja panna. Õpetaja Joel Luhamets oli jutluse üles ehitanud kirjakohale 1. Saamueli raamatust, kus Issand kutsub Saamueli ning lubab, et Tema, Issand, teeb Iisraelis midagi, mis igaühel, kes seda kuuleb, mõlemad  kõrvad kumisema paneb. Neid vägevaid tegusid kutsuti avastama ka lapsi.